åkerkål
Store norske leksikon,Biologi,Planteriket,Dekkfrøete planter,Tofrøbladete planter,Korsblomstordenen,Korsblomstfamilien,Kålslekta
Åkerkål er en sommerettårig art i korsblomstfamilien. Åkerkål er en nær slektning av grønnsakene nepe, kinakål og stilkkål.
Morfologi Den blir 30–100 centimeter høy. De nedre bladene er buktfinnede, de øverste er hele og går rundt stengelen. Blomstene er gule og vokser i en kort klase, skulpene er på cirka 5 centimeter. Økologi, utberedelse og rødliste Åkerkål stammer fra middelhavslandene og finnes i Norge nordover til Troms på avfallsplasser og dyrket mark, først og fremst på rå og noe vassyk jord. Den kategoriseres som livskraftig (LC) i Artsdatabankens rødliste (2021). Ugras Den kan opptre som ugress i alle åkerkulturer, men utgjør sjelden noe stort problem. Dette var vanligere før enn nå, og kan bekjempes lett både med radrensing og med kjemiske ugressmidler. Les mer i Store norske leksikon korsblomstfamilien Eksterne lenker Artsdatabankens rødliste 2021: Åkerkål